钦定古今图书集成/理学汇编/经籍典/第090卷 > 《学易箴》邹守益
## 钦定古今图书集成/理学汇编/经籍典/第090卷 > 《学易箴》邹守益

于维太极，妙于吾心。动而为阳，静而为阴。时动而动，
时静而静。本体莹然，不失其正。厥功维何，自彊不息。
是曰“思诚”，各成其德。德之不成，玷我天衷。四圣闵之，
载牖其蒙。蒙而复牖。顾求诸书。总角诵说，白首纷如。
其惟觉者，反身而求。有握其机，卷舒优优。优优卷舒，
无往非诚。四时错行，日月代明。毫厘有差，伪妄高肆。
“天地以闭，草木以瘁，尔室尔窝，与造物运”，参前倚衡，
无忘师训。